قلات (فیض نیچاری) جمعیت علماءاسلام نا بنجائی سیکرٹری جنرل سینیٹر مولانا عبدالغفور حیدری پارینے کہ اینودا ہیت آک پک مننگ اٹی ءُ کہ عمران خان یہودی و اسرائیلی ایجنڈا غا عمل کننگ اٹی ءِ۔ قادیانی تے اقلیتی کمیشن اٹ اوار کننگ پاکستان نا آئین تون غداری مریک۔ اگہ حکمران آک ہوش کتوس و تینافیصلہ غاتا اولسرجاچ ءِ ہلتوس تو نن کورونا لاک ڈاﺅن ءِ پرغنہ و سڑک آتیا پیش تمنہ و تینا آقا نا ناموس نارکھ ءِ کینہ۔ دا خیال آتا درشانی ءِ او پریس کانفرنس آن تران کرسا کرے۔ اوپارے کہ ہراتم آن قادیانی تے پارلیمنٹ امنائی اٹ غیرمسلم گوندانے ہمو وخت آن لیکر اینو اسکان قادیانیک آئین نا ترمیم ءِ امنا کتنو وخت اس کہ آئین پیدوار ءِ کہ قادیانیک نئے بیرہ غیرمسلم ءُ بلکہ او بھلو عہدہ سے آ بننگ ہم کپسہ‘ اوفتا عبادت نا ہند آتے مسیت پاننگپک و او تینا مذہب نا تبلیغ ءِ ہم کننگ کپسہ‘ ولے قادیانیک ختم نبوت ءِ منپسہ پدریسہ آئین تون غداری کننگ اٹی ءُ‘
(سرجم حوال ءِ خواننگ کن تلار نا ای پیپر ءِ ہُربو)
